ઘણા લાંબા સમયથી વરસાદની રાહ જોવાઇ રહી હતી. ત્યારે આ વચ્ચે એક ખુશીના સમાચાર આવ્યા છેકે, મુંબઇમાં આજથી વિધિવત વરસાદનું આગમન થઇ ગયું છે, જેને લઇને ટૂંક સમયમાં ગુજરાતમાં પણ વિધિવત વરસાદ શરૂ થઇ જશે. મુંબઇના વરસાદી વાતાવરણના પગલે ગુજરાતના દક્ષિણ ભાગના કેટલાક શહેરો થતાં સૌરાષ્ટ્રના અમુક વિસ્તારોમાં છૂટોછવાયો વરસાદ પડ્યો હોવાના અહેવાલ છે, ગુજરાતમાં જે વિસ્તારોમાં વરસાદ શરૂ થયો છે, તેમાં ડભોઇ, ચિખલી, વલસાડ અને જુનાગઢ જિલ્લો છે.